钦定古今图书集成/明伦汇编/氏族典/第378卷 > 孔维
## 钦定古今图书集成/明伦汇编/氏族典/第378卷 > 孔维

按《宋史孔维传》：“维字为则，开封雍丘人。乾德四年，九
经及第，解褐东明、鄢陵二主簿，调滁州军事推官。太
宗即位，擢授太子左赞善大夫，知河南县，通判滑、梓
二州。雍熙初，迁主客员外郎。三年，擢为国子司业，赐
金紫，拜国子祭酒。淳化初，兼工部侍郎。二年，卒。景德
四年，录其孙禹圭同学究出身。”